CELEX: E2016P0005
Language: el
Date: 2016-03-22 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Νορβηγικό Συμβούλιο Προσφυγών για τα Δικαιώματα Βιομηχανικής Ιδιοκτησίας με ημερομηνία 22 Μαρτίου 2016 στο πλαίσιο προσφυγής που ασκήθηκε από τον Δήμο του Όσλο (Υπόθεση Ε-5/16)

26.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/17
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Νορβηγικό Συμβούλιο Προσφυγών για τα Δικαιώματα Βιομηχανικής Ιδιοκτησίας με ημερομηνία 22 Μαρτίου 2016 στο πλαίσιο προσφυγής που ασκήθηκε από τον Δήμο του Όσλο
   (Υπόθεση Ε-5/16)
   (2017/C 26/08)
   Υποβλήθηκε αίτηση προς το Δικαστήριο ΕΖΕΣ με ημερομηνία 22 Μαρτίου 2016 από το Νορβηγικό Συμβούλιο Προσφυγών για τα Δικαιώματα Βιομηχανικής Ιδιοκτησίας (Klagenemnda for industrielle rettigheter), η οποία παρελήφθη από τη Γραμματεία του Δικαστηρίου στις 31 Μαρτίου 2016, για την έκδοση συμβουλευτικής γνώμης στο πλαίσιο της προσφυγής που ασκήθηκε από τον Δήμο του Όσλο σχετικά με τα ακόλουθα ερωτήματα:
   
               1.
            
            
               Μπορεί ενδεχομένως η καταχώριση καλυπτόμενων από δικαιώματα πνευματικής ιδιοκτησίας έργων, για τα οποία η περίοδος προστασίας έχει λήξει, να αντιβαίνει, υπό ορισμένες περιστάσεις, στην απαγόρευση του άρθρου 3 παράγραφος 1 στοιχείο στ) της οδηγίας για τα σήματα σχετικά με την καταχώριση των σημάτων που αντίκεινται στη «δημόσια τάξη ή τα χρηστά ήθη»;
            
         
               2.
            
            
               Αν στο ερώτημα 1 δοθεί καταφατική απάντηση, θα έχει αυτό αντίκτυπο στην εκτίμηση ότι το έργο που καλύπτεται από δικαιώματα πνευματικής ιδιοκτησίας είναι παγκοίνως γνωστό και μεγάλης πολιτιστικής αξίας;
            
         
               3.
            
            
               Αν στο ερώτημα 1 δοθεί καταφατική απάντηση, μπορεί ενδεχομένως παράγοντες ή κριτήρια πλην αυτών που αναφέρονται στο ερώτημα 2 να επηρεάσουν την εκτίμηση, και, αν ναι, ποια είναι αυτά;
            
         
               4.
            
            
               Το άρθρο 3 παράγραφος 1 στοιχείο ε) σημείο iii) της οδηγίας 2008/95/ΕΚ εφαρμόζεται στις δισδιάστατες απεικονίσεις γλυπτών;
            
         
               5.
            
            
               Το άρθρο 3 παράγραφος 1 στοιχείο γ) της οδηγίας 2008/95/ΕΚ εφαρμόζεται ως νομική αρχή για να μην γίνονται δεκτά εμπορικά σήματα τα οποία είναι δισδιάστατες ή τρισδιάστατες απεικονίσεις του σχήματος ή της μορφής των προϊόντων;
            
         
               6.
            
            
               Αν στο ερώτημα 5 δοθεί καταφατική απάντηση, το άρθρο 3 παράγραφος 1 στοιχεία β) και γ) της οδηγίας 2008/95/ΕΚ πρέπει να νοείται υπό την έννοια ότι η εθνική αρχή καταχώρισης, κατά την εκτίμηση εμπορικών σημάτων που αποτελούνται από δισδιάστατες ή τρισδιάστατες απεικονίσεις του σχήματος ή της μορφής των προϊόντων πρέπει να εφαρμόζουν το κριτήριο εκτίμησης κατά πόσο το επίμαχο σχέδιο αποκλίνει σημαντικά από τα γενικώς ή συνήθως ισχύοντα στον επιχειρηματικό τομέα, ή μπορεί ενδεχομένως οι λόγοι απόρριψης να είναι ότι το εν λόγω σήμα είναι περιγραφικό του σχήματος ή της μορφής των προϊόντων;